Pirkimo sąlygų 2 priedas

**PROJEKTO "TŪKSTANTMEČIO MOKYKLOS" GRIŠKABŪDŽIO GIMNAZIJAI REIKALINGŲ INTERAKTYVIŲ EKRANŲ PIRKIMO techninė SPECIFIKACIJA**

1. **Pirkimo objektas** – interaktyvūs ekranai ir reikalingos programinės įrangos įdiegimas bei sukonfigūravimas, perkamų ekranų įrangos ir jos dalių suderinimas (toliau – Prekės), įskaitant Prekių pristatymą, iškrovimą, sumontavimą ir paruošimą eksploatacijai.
2. **Perkamų Prekių kiekis – 12 vnt.**
3. **Bendrieji reikalavimai Prekėms (tikrinami sutarties vykdymo metu):**

3.1. Tiekėjas savo transportu, jėgomis ir lėšomis turi pristatyti Prekes, adresu: Alyvų g. 4, Griškabūdis, Šakių rajonas, jas sumontuoti, paleisti (įskaitant ir programinės įrangos įdiegimą bei sukonfigūravimą, įrangos ir jos dalių suderinimą), taip pat apmokyti Pirkėjo nurodytus asmenis naudotis sumontuotomis Prekėmis, bei perduoti Prekes Pirkėjo nuosavybėn ne vėliau kaip per **2 (du) mėnesius nuo Sutarties įsigaliojimo dienos**. Pirkimo sutarties vykdymo metu dėl trečiųjų šalių neveikimo arba netinkamo veikimo, dėl atsiradusių papildomų prekių, dėl kitų objektyvių aplinkybių 1 kartą gali būti nukelta prekių pristatymo ir sumontavimo termino pabaiga, bet ne ilgiau kaip 1 mėnesiui. Visos Prekės turi būti pristatytos vienu metu, atskiri užsakymai nebus teikiami.

3.2. Prekės (įskaitant komplektuojančiąsias dalis) turi būti naujos, kokybiškos, be paslėptų trūkumų ar defektų, nepažeistos, atitikti šioje techninėje specifikacijoje nurodytus reikalavimus.

3.3. Tiekėjas turi kartu su Prekėmis pateikti Pirkėjui visą būtiną dokumentaciją, įskaitant Prekių naudojimo instrukcijas, sertifikatus (jei tokie yra), techninius pasus (jei tokie yra), dokumentus, susijusius su Prekių garantiniais įsipareigojimais, lietuvių kalba.

3.4. Prekės turi būti komplektuojamos su visais tinkamam jų veikimui reikalingais ir numatytą Prekių funkcionalumą užtikrinančiais priedais, papildoma technine ar programine įranga, kuri yra techniškai ar technologiškai būtina Prekių funkcionalumui užtikrinti, taip pat jų sumontavimui ir prijungimui reikalingomis medžiagomis (jungiamaisiais kabeliais, instaliacinėmis medžiagomis). Prekių sumontavimui reikalingos papildomos instaliacinės medžiagos privalo būti įskaičiuotos į Prekių kainą.

3.5. Prekės turi būti sumontuotos laikantis gamintojo reikalavimų. Tiekėjas, montuodamas Prekes, turi laikytis saugaus darbo, gaisrinės saugos, aplinkos apsaugos ir darbo higienos reikalavimų. Prekės turi būti montuojamos taip, kad greta esanti kita įranga, įrenginiai ir kitas turtas nebūtų sugadinti, priešingu atveju – atlyginti padarytus nuostolius.

3.6. Tiekėjas, pristatęs Prekes, jas sumontavęs, turi sutvarkyti Prekių sumontavimo vietas, išvežti Prekių montavimo metu susidariusias atliekas (jeigu jų susidaro). Į Prekių kainą turi būti įtrauktas visų rūšių pakuočių išvežimas.

3.7. Tiekėjas, sumontavęs Prekes, privalo supažindinti nurodytus darbuotojus su Prekėmis ir jų veikimu, juos apmokyti naudotis Prekėmis. Mokymai turi vykti Pirkėjo patalpose, o jų laikas turi būti suderintas Sutarties vykdymo metu.

**3.8. Prekės privalo atitikti efektyvumo, tvarumo, ilgaamžiškumo reikalavimus pagal Direktyvą 2009/125/EB (paženklinti CE ženklu) ir Direktyvą 2011/65/ES.**

3.9. Tiekėjas privalo užtikrinti, kad Prekių garantinio gedimo atveju būtų nemokamai atlikti šie veiksmai: Prekių išmontavimas, pervežimas, pakaitinės Prekės pristatymas ir jos montavimas. Visos paslaugos, susijusios su Prekių garantiniu aptarnavimu (įskaitant transportavimą, išmontavimą, montavimą, pakaitinės Prekės naudojimą, reikalingas instaliacines medžiagas ir kt.), turi būti atliekamos Tiekėjo sąskaita. Pirkėjui dėl šių veiksmų negali būti taikomi jokie papildomi mokesčiai. Pakaitinė Prekė turi būti ne prastesnių techninių parametrų nei remontuojama Prekė ir užtikrinti visą jos funkcionalumą tol, kol suremontuota Prekė bus grąžinta ir visiškai eksploatuojama.

**3.10.** **Tiekėjas privalo užtikrinti, kad siūlomos Prekės atitinka 2025 m. birželio 28 d. įsigaliojusio Lietuvos Respublikos gaminių ir paslaugų prieinamumo reikalavimų įstatyme nustatytus reikalavimus.**

**4**. **Aplinkos apsaugos reikalavimai (tikrinami Sutarties vykdymo metu).**

4.1. Techninės specifikacijos **2 lentelės 1 eilutėje** nurodytos Prekės **(interaktyvus ekranas)** privalo atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų, vykdant žaliuosius pirkimus, tvarkos aprašo patvirtinimo“ (toliau - Tvarkos aprašo), 2 priedo VI skyriuje nurodytus **televizoriams bei monitoriams** taikomus minimalius aplinkos apsaugos kriterijus:

* + 1. prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, (prieinamą Lietuvos Respublikos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.

*Atitiktį įrodantys dokumentai*:

**4.1.1.1. Dėl prekės energinio efektyvumo klasės:**

a) Siūlomo (-ų) gaminio (-ių) galiojanti energijos vartojimo efektyvumo etiketė, suteikta pagal ES energijos vartojimo efektyvumo ženklinimo sistemos reglamentą (ES) 2017/1369, arba

b) gaminio informacijos lapas, įrodantis, kad siūlomo gaminio energijos vartojimo efektyvumo klasė yra ne žemesnė nei reikalaujama, arba

c) kiti lygiaverčiai įrodymai.

**4.1.1.2. Jeigu prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus:**

a) gamintojo atitikties deklaracija, patvirtinanti, kad prekės atitinka Europos Komisijos reglamentuose dėl gaminių ekologinio projektavimo nurodytus reikalavimus, arba

b) gamintojo techniniai dokumentai, arba

c) kiti lygiaverčiai įrodymai.

* + 1. **Produkte neturi būti gyvsidabrio.**

*Atitiktį įrodantys dokumentai*:

a) Gamintojo techniniai dokumentai, arba

b) gamintojo ar tiekėjo deklaracija (pateikiant objektyvius įrodymus), arba

c) kiti lygiaverčiai įrodymai.

* + 1. **Plastikinėse detalėse neturi būti naudojamos cheminės medžiagos, klasifikuojamos priskiriant bet kurią iš nurodytų pavojingumo frazę pagal Reglamentą (EB) Nr. 1272/2008 (OL 2008 L 353, p. 1): kancerogeninės (H350), sukeliančios paveldimus genetinius defektus (H340), toksiškos reprodukcijai (H360F, H360FD, H360D, H360Df, H361f, H361fd, H360Df, H361d, H360Fd).**

*Atitiktį įrodantys dokumentai*:

a) ) gamintojo techniniai dokumentai, arba

b) gamintojo ar tiekėjo deklaracija (pateikiant objektyvius įrodymus), arba

c) kiti lygiaverčiai įrodymai.

* 1. Jeigu Prekės supakuojamos į antrinę pakuotę, jos turi atitikti **Tvarkos aprašo 2 priedo II skyriuje patvirtintą reikalavimą** (jei tai neprieštarauja nustatytoms higienos normoms), t. y. antrinės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos:

*1 lentelė*

|  |  |  |
| --- | --- | --- |
| Eil. Nr. | Pakuotės medžiaga | Ženklinimas |
| 1. | Stiklas | GL (arba GL nuo 70 iki 79) |
| 2. | Metalas | FE (arba FE 40),  ALU (arba ALU 41)  Nuo 42 iki 49 |
| 3. | Popierius ar kartonas | PAP (arba PAP nuo 20 iki 39) |
| 4. | Medis ar kamštinė medžiaga | FOR (arba FOR nuo 50 iki 59) |
| 5. | Medvilnė ar džiutas | TEX (arba TEX nuo 60 iki 69) |
| 6. | Polietilentereftalatas | PET arba PET 1 |
| 7. | Aukšto tankumo polietilenas | HDPE (arba HDPE 2) |
| 8. | Polivinilchloridas | PVC (arba PVC 3) |
| 9. | Žemo tankumo polietilenas | LDPE (arba LDPE 4) |
| 10. | Polipropilenas | PP (arba PP 5) |
| 11. | Polistirenas | PS (arba PS 6) |

*Atitiktį įrodantys dokumentai*:

Tiekėjas perduodamas Prekes Pirkėjui kartu su Prekių priėmimo – perdavimo aktu turės pateikti Prekių antrinių pakuočių tinkamumą perdirbti (perdirbamumą) ir (ar) homogeniškumą patvirtinančius dokumentus:

a) Tiekėjo ar gamintojo dokumentus, įrodančius, kad pakuotės yra homogeniškos ir (ar) atitinkamai paženklintos, arba

b) dokumentus, pagrindžiančius atitiktį standartams (pavyzdžiui, sertifikatas, akredituotos laboratorijos tyrimų išduota, tinkamumą perdirbti patvirtinanti ataskaita / pažyma), pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba

c) Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos, arba

d) kitus lygiaverčius įrodymas.

**Tiekėjui Sutarties Specialiosiose sąlygose yra numatyta sankcija už 4.1. – 4.2. punktuose nurodytų dokumentų nepateikimą ar tik dalies dokumentų pateikimą.**

**5.Techniniai reikalavimai Prekėms**

**Būtina užpildyti 2 lentelės 4 stulpelyje reikalaujamas reikšmes, nurodant siūlomų Prekių gamintoją ar Prekių ženklą, modelį, modifikaciją (jeigu yra), Prekių kodą (jeigu yra), konkrečius siūlomų Prekių duomenis ir charakteristikas bei kitą reikalaujamą informaciją.**

**Įrodant siūlomų Prekių atitiktį techninės specifikacijos reikalavimams, pateikiami gamintojo dokumentai,** (išskyrus 2 lentelės 5 stulpelyje brūkšniu užbrauktas eilutes, nes Prekių atitiktis šių eilučių 3 stulpelyje nurodytiems reikalavimams bus tikrinama Sutarties vykdymo metu,tačiau perkančiajai organizacijai kilus įtarimams dėl siūlomų Prekių atitikties nurodytam reikalavimui, ji turi teisę paprašyti tiekėjo pateikti atitiktį įrodančius dokumentus pasiūlymų vertinimo metu) **(techninės specifikacijos, katalogų, bukletų kopijos, atitinkamą (-us) techninės specifikacijos reikalavimą (-us) patvirtinanti (-čios) momentinė (-ės) ekrano kopija (-os) (angl. *print screen*)** *(tokiu atveju momentinėje ekrano kopijoje (print screen‘e) turi būti matoma informacija,* ***kad kopija padaryta iš******gamintojo******tinklalapio*** *ir turi būti aiškiai pažymėta (-os) konkreti (-čios) vieta (-os), kurioje (-iose) yra reikalaujamą (-as) prekės charakteristiką (-as) patvirtinanti informacija. Momentinė ekrano kopija (print screen‘as) turi būti aiškiai įskaitoma.)* **ir pan.) lietuvių arba anglų kalba.** Tiekėjas techninės specifikacijos 2 lentelės 5 stulpelyje turi nurodyti konkrečias vietas, išskyrus brūkšniu užbrautas eilutes (puslapį, pastraipą, punktą ar pan.), kuriose yra reikalaujama Prekių charakteristikas patvirtinanti informacija, arba šias vietas aiškiai pažymėti dokumentuose.

Tuo atveju, jeigu pateiktoje gamintojo dokumentacijoje nėra reikalaujama Prekių charakteristikas patvirtinančios informacijos, tiekėjas privalo pateikti gamintojo arba jo įgalioto atstovo\* (tiekėjo deklaracija nėra lygiavertis dokumentas) raštiškus patvirtinimus (pvz., Prekių gamintojo atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad perkančioji organizacija galėtų įsitikinti siūlomų Prekių atitiktimi nustatytiems reikalavimams.

*\*Jeigu teikiami gamintojo įgalioto atstovo dokumentai, kartu turi būti pateikiami įgaliojimą atstovauti gamintojui patvirtinantys dokumentai, iš kurių turinio turi būti galima nustatyti, kad įgaliotam atstovui yra suteikta teisė atlikti veiksmus, dėl kurių yra teikiami jo patikslinimai, paaiškinimai ir (ar) dokumentai), pvz., gamintojo suteikta teisė aiškinti atitinkamų Prekių technines ir eksploatacines savybes (techninius parametrus) tuo atveju, jei jis teikia jų patikslinimą, paaiškinimą.*

***Pastabos:***

*1) Jeigu tas pats prekės modelis turi modifikacijas, kurių charakteristikos skiriasi,* ***turi būti aiškiai detalizuota, kuris Prekių modelis ir modifikacija yra siūlomi*** *(nurodant konkretų prekės modelį, kodą ar pan.).*

*2) Jeigu siūloma prekė keliamus reikalavimus atitinka tik su papildomu priedu (priedėliu, moduliu, pasirinkimu, įranga ir pan.), kurio standartinėje komplektacijoje nėra, pasiūlyme turi būti nurodyti ne tik reikalaujami siūlomos prekės duomenys, tačiau taip pat aiškiai nurodyti ir reikiamas įrangos charakteristikas užtikrinti padėsiantys priedai (nurodyti jų pavadinimai, gamintojai, modeliai ir kt. duomenys).*

*3) Jei iš techninėje specifikacijoje pateiktų duomenų (reikalavimų) būtų galima daryti prielaidą apie konkrečius prekių modelius ar šaltinius, konkrečius technologinius procesus ar prekių ženklus, patentus, tipus, standartus, sertifikatus, konkrečią kilmę ar gamybą, laikoma, kad* ***jie yra tik orientaciniai ir******tiekėjai gali siūlyti lygiaverčius (lygiavertiškumą privalo įrodyti tiekėjas).***

*4) Pasiūlymai, kuriuose siūlomos Prekės neatitiks (bus prastesnės) techninės specifikacijos reikalavimų, bus atmetami. Tiekėjas gali siūlyti lygiaverčių ir geresnių charakteristikų prekes.*

*2 lentelė*

|  |  |  |  |  |
| --- | --- | --- | --- | --- |
| **Eil. Nr.** | **Parametras** | **Reikalaujama parametro reikšmė** | **Tiekėjo siūlomos prekės (jos dalies) duomenys**  **(PILDO TIEKĖJAS)** | **Tiekėjo siūlomos prekės parametrų reikšmės su nuoroda į kartu su pasiūlymu pateiktą dokumentaciją (failo, dokumento pavadinimas ir puslapio Nr., pažymintis vietą, kurioje yra siūlomus parametrus patvirtinantys dokumentai, siūlomos prekės katalogo numeris)**  **(PILDO TIEKĖJAS)** |
| **1** | **2** | **3** | **4** | **5** |
|  | **Interaktyvus ekranas**  **Kiekis – 12 vnt.** | | Gamintojas ar prekės ženklas *(nurodyti)*: .............................  Modelis, modifikacija: *(nurodyti, jeigu yra)*: ..............  Prekės kodas *(nurodyti, jeigu yra)*: ...... | \_\_\_\_\_\_\_\_  (*įrašyti*) |
| 1 | Ekrano dydis (be rėmelio) | 1.1. Ne mažiau 218 cm įstrižainės | Įstrižainė *(nurodyti konkrečią reikšmę):* \_\_\_\_\_\_ cm. | \_\_\_\_\_\_\_\_  (*įrašyti*) |
| 2 | Svoris | 2.2. Ne daugiau 55 kg | Svoris *(nurodyti konkrečią reikšmę):* \_\_\_\_\_\_ kg | \_\_\_\_\_\_\_\_  (*įrašyti*) |
| 3 | Sisteminė plokštė | 3.1. Turi būti integruota Android sistemine plokštė, ne blogiau nei Android 14.0 | Atitinka *(įrašyti taip / ne)*: .......  Siūlomas parametras – Android \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 4 | Atmintis | 4.1. Ne mažiau nei 8 GB RAM atmintis. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 4.2. Ne mažiau nei 128 GB vidinė atmintis | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 5 | Procesorius | * 1. Procesorius ne mažiau kaip 8 branduolių. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 6 | Ekrano jautrumas | 6.1. Ne blogiau nei 1 mm ekrano jautrumas. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 7 | Lietimo atsako laikas | 7.1. Ne blogiau nei ≤ 2.5ms | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 8 | Lietimo taškai vienu metu | 8.1. Ne mažiau nei 50 lietimui jautrių taškų vienu metu. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 9 | Minimalus liečiamo objekto dydis | 9.1. Ne daugiau nei 2 mm | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 10 | Ekrano stiklas | 10.1. Ekrano kietumas turi būti ne mažiau kaip 9H. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 11 | Minimalus ekrano resursas | 11.1 Ne mažiau nei 50 000 valandų | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 12 | Ekrano tipas | 12.1. Turi būti liečiamas su zero bonding arba lygiaverčia technologija | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 13 | Ekrano raiška | 13.1. Ne mažiau 3840x2160 (4K) | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 14 | Mėlynos šviesos filtras | 14.1. Turi būti mėlynos šviesos filtras akių apsaugai. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 15 | Ryškumas | 15.1. Ne mažiau 450 cd/m2 | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 16 | Matymo kampas | 16.1. Ne mažiau 178 laipsniai | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 17 | Rašikliai | 17.1. Ne mažiau 2 vnt. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 17.2. Rašikliai turi galimybę tuo pačiu metu rašyti skirtingomis spalvomis bei piršto pagalba turi būti galima rašyti trečia spalva. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 17.3. Paėmus rašiklį turi būti automatiškai aktyvuojama rašymo (anotacijų) funkcija, neturi reikėti spausti papildomų šios funkcijos aktyvavimo mygtukų. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 17.4. Rašiklis turi būti jautrus spaudimui, tokiu būdu valdant linijos storumą. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 18 | Garsiakalbiai | 18.1. Turi būti integruotos garso kolonėlės ne blogiau nei 2 x 20 W | Atitinka *(įrašyti taip / ne)*: .......  Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 19 | Mikrofonai | 19.1. Turi būti integruoti ne mažiau nei 8 vnt. mikrofonų. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 19.2. Integruoti mikrofonai turi veikti ne trumpesniu nei 8 metrų atstumu. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20 | Jungtys | 20.1. Turi būti integruotos jungtys ne mažiau nei: | | |
| 20.1.1. 2 x USB Type-C; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.2. 4 x HDMI; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.3. 1 x USB 2.0; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.4. 2 x USB Touch; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.5. 4 x USB 3.0; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.6. 2 x RJ45; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.7. 1 x RS-232; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.8. 1 x SPDIF; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.9. 2 x Audio; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.10. 1 x VGA; | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 20.1.11. 1 x DP. | Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 21 | Wi-Fi | 21.1. Ne blogiau nei Wi-Fi 6E | Siūlomas parametras – \_\_\_\_ *(įrašyti siūlomą).* | \_\_\_\_\_\_\_\_  (*įrašyti*) |
| 22 | Bluetooth | 22.2. Ne blogiau nei Bluetooth 5.2 | Siūlomas parametras – \_\_\_\_ *(įrašyti siūlomą).* | \_\_\_\_\_\_\_\_  (*įrašyti*) |
| 23 | Android integruota programinė įranga | 23.1. Turi būti įdiegta gamintojo programinė įranga, leidžianti transliuoti vaizdą, garsą bei valdymą (lietimą) į interaktyvųjį ekraną iš bet kurio Windows, Android, MacBook, Chrombook, IOS įrenginio bevieliu būdu. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 23.2. Vienu metu turi būti galima stebėti vaizdą iš nemažiau kaip 9-ių prijungtų kitų įrenginių ir juos valdyti iš ekrano. | Atitinka *(įrašyti taip / ne)*: .......  Siūlomas parametras – \_\_\_\_ *(įrašyti siūlomą skaičių).* | \_\_\_\_\_\_\_\_  (*įrašyti*) |
| 23.3. Turi būti galima kurti pamokas bei naudoti jas nuotoliniam ir hibridiniam darbui. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 23.4. Turi būti integruoti įrankiai ne mažiau nei chemijos, matematikos, muzikos, fizikos ir geografijos pamokoms. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 24 | Debesų palaikymas | 24.1. Ne mažiau nei Google drive ir/ar One drive palaikymas. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 25 | Baltos lentos funkcionalumas | 25.1. Balta lenta privalo turėti galimybe pasirinkti langelius, linijas, penkline bei turi būti galimybė įkelti savo paties šablonus. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 25.2. Turi būti trimačių objektų šablonai, liniuotės. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 25.3. Lapą turi būti galima suskirstyti į 2, 3 ar 4-ias zonas, kad kiekvienas vaikas su savo individualiais įrankiais ir netrukdant vienas kitam galėtų dirbti. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 25.4. Turi būti minčių žemėlapio, lentelės, užrašinės kūrimo įrankiai. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 25.5. Visus baltos lentos lapus turi būti galima išsaugoti ekrano atmintyje, USB atmintukyje ar debesyje, ar išsisiųsti elektroniniu paštu. |  | \_\_\_\_\_\_\_\_  (*įrašyti*) |
| 26 | Ekrano veiklos įrašymas | 26.1. Turi būti galima įrašyti ir išsaugoti mokytojo veiklą (vaizdą ir garsą) valdant ekraną. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 27 | Windows papildoma programinė įranga prie ekrano | 27.1. Siūloma programinė įranga turi būti lietuvių kalba, skirta K12 (klasėms nuo 1 iki 12), kurioje yra daugiau kaip 1300 vnt. 3D vizualizacijų, kurias galima perjungti į 3D režimą. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 27.2. Programinėje įrangoje turi būti ne mažiau nei 100 įrankių įvairių dalykų žinių patikrinimui ir įtvirtinimui, užduočių kūrimui. | Atitinka *(įrašyti taip / ne)*: ....... | \_\_\_\_\_\_\_\_  (*įrašyti*) |
| 27.3. Programinės įrangos atnaujinimai turi būti nemokamai teikiami visą licencijos galiojimo laikotarpį. | Atitinka *(įrašyti taip / ne)*: ....... |  |
| 27.4. Licencijos galiojimo terminas ne mažiau nei 1 metai su galimybe pratęsti už papildomą mokestį. | Atitinka *(įrašyti taip / ne)*: ....... |  |
| 28 | Mokymai | 28.1. Tiekėjas privalo suorganizuoti išsamius mokymus Pirkėjo personalui pirkėjo patalpose kaip naudotis interaktyviu ekranu bei programine įranga. | Atitinka *(įrašyti taip / ne)*: ....... |  |
| 28.2. Po mokymų lektorius privalo suteikti prieigą į išsamias vaizdo pamokėles lietuvių kalba. | Atitinka *(įrašyti taip / ne)*: ....... |  |
| 29 | Komplektacija | 29.1. Kartu su interaktyviu ekranu turi būti komplektuojama: jam tinkantis laikiklis prie sienos, HDMI kabelis ir USB vaizdo kamera. | Atitinka *(įrašyti taip / ne)*: ....... |  |
| 30 | Įranga | 30.1. Siūloma įranga privalo būti gamykliškai nauja. | Atitinka *(įrašyti taip / ne)*: ....... |  |
| 31 | Garantija | 31.1. Garantinės priežiūros laikotarpis visiems komponentams – ne mažiau 36 mėnesiai gamintojo garantija nuo prekių perdavimo-priėmimo akto pasirašymo dienos. | Siūlomas parametras – Garantinės priežiūros laikotarpis visiems komponentams - \_\_\_\_ *(įrašyti siūlomą skaičių)* mėn. gamintojo garantija nuo prekių perdavimo-priėmimo akto pasirašymo dienos. |  |

 Pateikdamas šią užpildytą techninę specifikaciją tiekėjas patvirtina (deklaruoja), kad siūlomos Prekės atitinka joje nustatytus reikalavimus. Tiekėjas patvirtina, kad siūlomos Prekės bus pristatytos, sumontuotos ir paleistos (įskaitant ir programinės įrangos įdiegimą bei konfigūravimą, įrangos ir jos dalių suderinimą tarpusavyje), taip pat apmokyti Pirkėjo nurodyti asmenys naudotis sumontuotomis Prekėmis pagal techninės specifikacijos ir pasiūlymo reikalavimus, bei deklaruoja, kad techninėje specifikacijoje nurodyta informacija yra teisinga.